Ericu950/Stoicheia-meter-silver huggingface dataset:
προσεκαλέσατο ὁ πατὴρ τοὺς ἀποστόλους , προσεκαλέσατο καὶ ὁ υἱὸς τοὺς ἀποστόλους , ὁμοίως καὶ τὸ πνεῦμα τὸ ἅγιον προσεκαλέσατο αὐτούς ·
λειτουργούντων αὑτῶν τῷ κυρίῳ 0 .
τίνων 0 ;
τῶν ἀποστόλων ·
Εἶπε τὸ πνεῦμα τὸ ἅγιον ·
ἀφορίσατε δή μοι τὸν Βαρνάβαν καὶ τὸν Παῦλον εἰς τὸ ἔργον ὃ προκέκλημαι αὐτούς .
ἀφορίσατε ὑμεῖς , ἀφορίσατέ μοι τὸν Βαρνάβαν καὶ τὸν Παῦλον .
λέγω ὡς δεσπότης , ὑπακούσατε ὡς δοῦλοι 0 .
νηστευόντων δὲ αὐτῶν καὶ λειτουργούντων τῷ κυρίῳ 0 .
πρόσεχε ·
καὶ λειτουργούντων .
ποῦ εἰσὶν οἱ λέγοντες λειτουργικὸν τὸ πνεῦμα τὸ ἅγιον ;
Εἰ λειτουργικόν ἐστι τὸ πνεῦμα τὸ ἄγιον , ἕν ἐστι τῶν ἀγγέλων καὶ τῶν ἁγίων ἀποστόλων ·
ὁ ποιῶν γὰρ τοὺς ἀγγέλους αὐτοῦ πνεύματα , καὶ τοὺς λειτουργοὺς αὐτοῦ πυρὸς φλόγα 0 .
ἀλλ οὐ λειτουργικὸν τὸ ἅγιον πνεῦμα , ἀλλὰ λειτουργούμενον 0 ·
λειτουργούντων δὲ αὐτῶν , φησίν , εἶπε τὸ πνεῦμα τὸ ἅγιον , ἀφορίσατε δή μοι .
ἀφορίσατέ μοι τὸν Βαρνάβαν καὶ τὸν Παῦλον εἰς τὸ ἔργον ὃ προσκέκλημαι αὑτούς .
νῦν ὑμεῖς ἀφορίσατέ μοι τὸν Παῦλον καὶ τὸν Βαρνάβαν ·
ἐγὼ γὰρ ἤδη ἀφώρισα αὐτοὺς ἐκ κοιλίας μητρὸς αὐτῶν .
καὶ ἐπειδὴ ὑπὸ πνεύματος ἁγίου ἐκλήθη Παῦλος , ὑπὸ δὲ τῶν ἀποστόλων ἀφωρίσθη εἰς τὸ εὐαγγέλιον , Δοῦλος κλητός , ἀπόστολος , ἀφωρισμένος εἰς εὐαγγέλιον θεοῦ .
ἀλλὰ νῦν ἐξεῦρον , ἀγαπητοί , οἱ τῇ βλασφημίᾳ σχολάζοντες , ἀνθ ὧν ἔδει σχολάζειν τῇ θείᾳ γραφῇ , καὶ γινώσκειν τὸν κύριον καὶ σχολάσατε καὶ γνῶτε , ὅτι ἐγώ εἰμι θεός .
νῦν ἄλλο ἐπερώτημα βλασφημίας εὗρον , καὶ ἐπερωτῶσιν ἡμᾶς λέγοντες , ὅτι θρόνον ἔχει ὁ πατήρ ;
καὶ λέγομεν , ναί ·
ὅτι ὁ θεὸς ἐπὶ θρόνου ἁγίου αὐτοῦ 0 .
ἔχει θρόνον καὶ ὁ υἱός ;
λέγομεν , ναί ·
ὁ θρόνος σου , ὁ θεός , εἰς τὸν αἰῶνα τοῦ αἰῶνος 0 .
ἀλλὰ θρόνον ὅταν ἀκούσῃς θεοῦ , θεοπρεπῶς νοητέον θρόνον , τουτ έστιν , ἐξουσίαν , βασιλείαν , κυριότητα .
ἡμῖν γὰρ ἡ γραφὴ ὡς ἀνθρώποις λαλεῖ 0 .
ποῦ γέγραπται γὰρ καὶ τὸ πνεῦμα τὸ ἅγιον ἔχει θρόνον , ἵνα ἐκ τοῦ θρόνου νοήσαντες τὸ ὁμότιμον , τὴν κυριότητα ἀποδῶμεν ;
μάλιστα μὲν πρὸς τοιαύτην ἐπερώτησιν οὐκ ἔδει ἡμᾶς ἀποκρίνεσθαι τοῖς τοιούτοις .
Εἰ γὰρ οἱ δοῦλοι οἱ ἐκ γῆς γεγονότες , ἀπόστολοι λέγω δὴ , ἐπὶ θρόνους ἠξιώθησαν καθίσαι  Ἰδοὺ ὑμεῖς οἱ δώδεκα καθίσεσθε ἐπὶ θρόνους , κρίνοντες τὰς δώδεκα φυλὰς τοῦ Ἰσραήλ .
, πολλῷ μᾶλλον τὸ πνεῦμα τὸ ἅγιον 0 .
πρὸς ἐπὶ τούτοις ἐπερωτῶσι ·
ποῦ τοῦ πνεύματος ἡ δόξα 0 ;
δοξάζεται ὁ πατήρ , δοξάζεται ὁ υἱός ·
ποῦ τὸ πνεῦμα τὸ ἅγιον , ζητοῦσιν οἱ ἄπιστοι 0 .
λεγέτωσαν οἱ πιστοὶ Εἶδον τὸν κύριον ἐπὶ θρόνου ὑψηλοῦ ·
περὶ τοῦ πνεύματος λέγων , καὶ ἐπηρμένου ·
καὶ πλήρης ὁ οἶκος τῆς δόξης αὐτοῦ 0 .
καὶ Σεραφεὶμ εἱστήκεσαν κύκλῳ αὐτοῦ ·
ἓξ πτέρυγες τῷ ἑνί , καὶ ἓξ πτέρυγες τῷ ἑνί 0 ·
καὶ ἐκέκραγον ·
ἅγιος , ἅγιος , ἅγιος κύριος Σαβαώθ , πλήρης οὐρανὸς καὶ ἡ γῆ τῆς δόξης σου 0 ·
πρόσεχε ἐνταῦθα , καὶ τὸν θρόνον θεώρει καὶ τὴν δόξαν .
τίνα ἀποστελῶ , καὶ τίς πορεύσεται πρὸς τὸν λαὸν τοῦτον τῶν Ἰουδαίων ;
καὶ ἐρεῖ αὐτοῖς ·
ἀκοῇ ἀκούσετε , καὶ μὴ συνήσετε ·
ἐπαχύνθη γὰρ ἡ καρδία τοῦ λαοῦ τούτου , καὶ τοῖς ὠσὶν αὐτῶν βαρέως ἤκουσαν , καὶ τὰ ἑξῆς .
ἔρχεται Παῦλος μετὰ πολλὰς ἐτῶν περιόδους τῆς προφητείας ·
γίνεται ἐν Ῥώμῃ , διαλέγεται πρὸς Ἰουδαίους , συμβιβάζων αὐτοὺς εἰς τὴν τοῦ μονογενοῦς πίστιν ·
οἱ δὲ ἀπεστρέφοντο καὶ ἠπίστουν .
τότε μέμνηται ταύτης τῆς προφητείας , ὅτιπερ ἐπεπλήρωτο .
καλῶς εἶπε περὶ ὑμῶν τὸ πνεῦμα τὸ ἅγιον διὰ Ἡσαΐου τοῦ προφήτου ·
ἀκοῇ ἀκούσετε , καὶ οὐ μὴ συνήσετε , καὶ τὰ ἑξῆς .
ἰδοὺ ὃν τὸν κύριον Σαβαὼθ ὁ Ἡσαίας λέγει ἐπὶ θρόνου ὑψηλοῦ καθήμενον , καὶ ὑπ ἀγγέλων δοξαζόμενον , ὁ Παῦλος λέγει τὸ πνεῦμα τὸ ἅγιον εἶναι .
τίς ἔτι μέμηνεν ἀμφιβάλλειν , ὅτιπερ καὶ κύριος καὶ θεὸς καὶ πνεῦμα λατρευτόν ἐστιν ;
ὁ τοῦ θεοῦ λόγος , ἀδελφοί , ὡς πολλάκις ἔφθημεν εἰπόντες , ἁπλοῦς μέν ἐστι καὶ λευκὸς καὶ πᾶσιν εὔδηλος καὶ φωτὸς πολλοῦ γέμων , διαφόρους δὲ ἔχων τὰς ἐνεργείας , διαφόρους λαμβάνει τὰς προσηγορίας ὡς πολλάκις αὐτὸν ὀνομάζεσθαι καὶ φῶς καὶ ζωὴν καὶ λύχνον καὶ λαμπάδα καὶ ξίφος καὶ ποταμὸν καὶ πηγὴν καὶ μάχαιραν καὶ πέλεκυν καὶ θύραν .
ταύτας δε τὰς προσηγορίας δέχεται ἀναλόγως ταῖς εὐεργεσίαις , πρὸς τὸ ὀμματῶσαι τῶν ἀκροατῶν τὰς ἐννοίας καὶ ἀπὸ τῶν καθ ἡμᾶς ἀνάγειν ἡμῶν τὴν διάνοιαν εἰς τὰ ὑπὲρ ἡμᾶς .
ἐντεῦθεν δὲ ὁ κύριος ἡμῶν Ἰησοῦς Χριστός , ὁ τοῦ θεοῦ λόγος , ἡ πηγὴ τῆς σοφίας , διαλεγόμενος τῷ λαῷ παραβολαῖς κέχρηται , ἀπὸ τῶν ἐν κόσμῳ τὰ ὑπὲρ κόσμον διδάσκων , ἀπὸ τῶν φαινομένων τὰ ἀόρατα , ἀπὸ τῶν ἀνθρωπίνων τὰ θεῖα .
καὶ ποτὲ μὲν παραβολὴν ἀμπελῶνος φέρει , ποτὲ δὲ παραβολὴν ἁλιείας , ποτὲ δὲ σαγήνης , ἄλλοτε δὲ ζύμης , Ἀνθρωπός τις εἶχε δύο υἱοὺς καὶ εἶπε τῷ πρώτῳ 0 1 2 ·
ἄπελθε εἰς τὸν ἀμπελῶνα ἐργάσαι .
ἐπειδὴ γὰρ παρ ἡμῖν ταῦτα πολιτεύεται καὶ τούτοις ἀναστρεφόμεθα , ὁδηγεῖ ἡμᾶς πρὸς τὴν ὑπερκόσμιον σοφίαν , οἷον ἔλεγε ἐν τῇ προτέρᾳ .
ὁμοία ἐστὶν ἡ βασιλεία τῶν οὐρανῶν ἀνθρώπῳ οἰκοδεσπότῃ , ὃς ἐξῆλθεν ἅμα πρωὶ μισθώσασθαι ἐργάτας εἰς τὸν ἀμπελῶνα αὐτοῦ .
χθὲς ἀμπελῶνος εἰσήγαγε παραβολὴν καὶ τῇ σήμερον τὴν αὐτήν 0 .
ἀναγκαῖον δὲ ἐπισημαίνεσθαι καὶ τοὺς καιροὺς ἐκείνους , καθ οὓς ἐξῆλθεν ὁ δεσπότης τοῦ ἀμπελῶνος 0 .
ἐξῆλθε , φησίν , ἅμα πρωὶ καὶ περὶ τρίτην καὶ ἕκτην καὶ ἐννάτην καὶ ἑνδεκάτην .
φαίνονται πέντε καιροὶ τῆς κλήσεως , ἅμα πρωί , τρίτη ὥρα , ἕκτη , ἐννάτη , ἑνδεκάτη .
Οὐδὲν ἀργὸν παρὰ θεῷ 0 .
ὁ γὰρ ἀπειλῶν ὅτι περὶ παντὸς ἀργοῦ ῥήματος λόγον δώσετε , αὐτὸς πολλῷ μᾶλλον ἀργῷ οὐκ ἂν ἐχρήσατο , ἡ πηγὴ τῆς σοφίας 0 .
διδάσκει τοίνυν ἡμᾶς τὸ θεῖον διδασκαλεῖον ὅτι ὁ θεὸς κατὰ διαφόρους καιροὺς καλεῖ .
ὁ αὐτός ἐστι δεσπότης , τὸ αὐτὸ γεώργιον ἔχει , διαφόροις δὲ καιροῖς ποιεῖται τὴν κλῆσιν πρὸς τὰς διαφόρους γενεὰς τῶν ἀνθρώπων .
ἡ ἡμέρα ἡ αὐτή , ὁ δεσπότης ὁ αὐτός , ὁ ἀμπελὼν ὁ αὐτός 0 .
Οἱ καιροί , καθ οὓς μισθοῦται , οὐ αὐτοί , ἀλλὰ ἅμα πρωί , τρίτη , ἕκτη , ἐνάτη , ἑνδεκάτη 0 1 .
πότε ἐξῆλθεν ἅμα πρωὶ μισθώσασθαι ἐργάτας ;
πρωὶ καλεῖ τὰ προοίμια τῆς θείας δημιουργίας .
πρωὶ ἦν ὅτε Ἀδὰμ ἐπλάσθη .
ἐν προοιμίοις γὰρ ὁ αἰὼν ἄρτι πρόσφατον ἀνέτειλεν ἥλιον , ἄρτι πρόσφατον ἀνεδείχθη τῆς σελήνης τὸ κάλλος καὶ τῶν ἀστέρων ἡ εὐκοσμία .
ἅμα πρωὶ ὁ δεσπότης ἐξῆλθε μισθώσασθαι .
τίνα πρῶτον ἐμισθώσατο τῶν ἀνθρώπων ;
τὸν Ἀδάμ 0 .
ἔθηκεν ἐν τῷ παραδείσῳ ἐργάζεσθαι καὶ φυλάσσειν .
ἔστι τοίνυν ἡ μὲν πρώτη ἀπὸ τοῦ Ἀδὰμ μέχρι τοῦ Νῶε , αὕτη μία κλῆσις , εἷς καιρός .
κατ ἐκεῖνον δὴ τὸν καιρὸν ἐμισθώθη Ἀδὰμ εἰς ἐργασίαν , Ἄβελ εἰς ἐργασίαν ἀρετῆς , ὁ Σὴθ καὶ ὁ Ἐνώχ , ὁ δι ὑπερβάλλουσαν ἀρετὴν μετατεθείς 0 .
ἕως τοῦ Νῶε ὁ πρῶτος καιρὸς τῆς κλήσεως 0 .
ὅτε ἐφάνη Νῶε , ὁ καιρὸς τῆς τρίτης ὥρας , ἐξῆλθε πάλιν μισθώσασθαι .
ἀφανισθείσης γὰρ τῆς πρώτης γενεᾶς διὰ τὴν παρανομίαν , πάλιν ἐδεήθη δευτέρας κλήσεως τὸ γένος τῶν ἀνθρώπων .
Εἰσάγει δεύτερον ἐργάτας εἰς τὸν ἀμπελῶνα , τοὺς ἀπὸ Νῶε μέχρι τοῦ Ἀβραάμ ·
δευτέρα κλῆσις 0 .
πρόσεχε ἀκριβῶς , παρακαλῶ ·
πρώτη ὥρα τὰ ἀπὸ τοῦ Ἀδὰμ μέχρι τοῦ Νῶε 0 ·
τρίτη ὥρα τὰ ἀπὸ Νῶε μέχρις Ἀβραάμ 0 ·
ἕκτη ὥρα , τὰ ἀπὸ Ἀβραὰμ μέχρι Μωϋσέως 0 ·
ἐννάτη ὥρα τὰ ἀπὸ Μωϋσέως μέχρι Χριστοῦ 0 ·
ἑνδεκάτη ὥρα τὰ ἀπὸ Χριστοῦ εἰς συντέλειαν 0 .
ὥσπερ γὰρ ἑνδεκάτη ὥρα τέλος ἡμέρας , οὕτω καὶ ὁ καιρὸς τῆς παρουσίας τέλος ἦν τῶν αἰώνων 0 .
ὥσπερ γὰρ ἡ ἑνδεκάτη ὥρα εἰς τέλος ἐπείγει τὴν ἡμέραν , οὕτως ὁ καιρὸς τῆς παρουσίας τὴν συντέλειαν αἰνίττεται .
ταῦτα , ἀδελφοί , τύποι συνέβαινον ἐκείνοις ·
ἐγράφη δὲ εἰς νουθεσίαν ἡμῶν , εἰς οὓς τὰ τέλη τῶν αἰώνων κατήντησε .
καί ὅρα τὸ θαυμαστόν ·
ἐμισθώθησαν οἱ πρῶτοι , οἱ δεύτεροι , οἱ τρίτοι , οἱ τέταρτοι καὶ ἐπὶ τέλει οἱ πέμπτοι 0 .
καὶ μισθὸς οὐκ ἐδόθη τοῖς πρώτοις ἕως ἀπήντησαν οἱ τελευταῖοι , ἀλλὰ τὸν μὲν κόπον ὑπέμειναν , τὸν δὲ μισθὸν οὐδέπω ἐδέξαντο .
Οὐ γὰρ ἠθέλησεν ὁ θεὸς τοῖς πρώτοις δοῦναι μισθὸν ἕως ἂν ἀπαντῶσιν οἱ καρποὶ τῆς ἐκκλησίας , καὶ κελεύσῃ τῷ οἰκονόμῳ ·
δὸς ἀπὸ τοῦ ἐσχάτου ἕως τοῦ πρώτου .
ὅτι ὑπερέθετο ὁ θεὸς μὴ δοῦναι τὸν μισθὸν τοῖς πρώτοις , ἕως ἂν ἔλθωσιν οἱ τελευταῖοι , μαρτυρεῖ Παῦλος λέγων ἐν τῇ πρὸς Ἑβραίους .
ἐμνημόνευσε τοῦ Ἀβραὰμ καὶ Ἰσαὰκ καὶ Ἰακὼβ καὶ πατριαρχῶν καὶ ἑτέρων προφητῶν καὶ δικαίων , Καὶ οὗτοι πάντες μαρτυρηθέντες διὰ τῆς πίστεως , οὐκ ἐκομίσαντο τὴν ἐπαγγελίαν , τοῦ θεοῦ περὶ ἡμῶν κρεῖττόν τι προβλεψαμένου , ἵνα μὴ χωρὶς ἡμῶν τελειωθῶσιν .
ὥσπερ γὰρ ἐνταῦθα , ἀδελφοί , πέντε καιροὺς ἔδωκε καὶ κλήσεις , πρῶτον καιρόν , ἵνα ἐπαναλάβω , τὸν ἀπὸ Ἀδὰμ μέχρι Νῶε , δεύτερον ἀπὸ Νῶε μέχρις Ἀβραάμ , τρίτον ἀπὸ Ἀβραὰμ μέχρι Μωϋσέως , τέταρτον ἀπὸ Μωϋσέως μέχρι Χριστοῦ , πέμπτον ἀπὸ τοῦ σωτῆρος μέχρι τῆς συντελείας , Ὁμοία ἐστὶν ἡ βασιλεία τῶν οὐρανῶν δέκα παρθένοις , αἵτινες ἐξῆλθον εἰς συνάντησιν τῷ νυμφίῳ ·
πέντε φρόνημοι , καὶ πέντε μωραί 0 .
διὰ τί πέντε καὶ πέντε 0 ;
καθ ἑκάστην γενεὰν καὶ δίκαιοι καὶ ἄδικοι 0 .
πέντε φρόνιμοι , καὶ πέντε μωραί καθ ἑκάστην γὰρ γενεὰν καὶ σπουδαῖοι καὶ ῥᾴθυμοι , καὶ εὐλαβεῖς καὶ ἀνευλαβεῖς 0 .
ὅρα πανταχοῦ τὴν συμφωνίαν τῶν καιρῶν .
πάντως γὰρ αἱ πέντε κλήσεις αὗται ἰδιαζούσας ἔχουσι πραγματείας καὶ ἴδιον καιρόν .
καὶ ὥσπερ οἱ γεωργοὶ παρ ἑκάστου καιροῦ τοὺς καρποὺς τοὺς οἰκείους ἀπαιτοῦσι , τὰ τοῦ ἔαρος παρὰ τοῦ ἔαρος , παρὰ τοῦ χειμῶνος τὰ τοῦ χειμῶνος , παρὰ τοῦ θέρους τὰ ἐξ ἐκείνου , παρὰ τοῦ μετοπώρου τὰ τῆς οἰκείας τροπῆς , οὕτω καὶ ὁ θεὸς ἀπαιτῶν καρπούς , παρ ἑκάστου καιροῦ τοὺς οἰκείους τῆς γενεᾶς ἀπαιτεῖ 0 1 2 .
Οὐκ ἀπαιτεῖ σε σήμερον καρπόν , ὃν ἀπῄτησε τοὺς πρώτους .
ἄλλον ἀπαιτεῖ μετὰ τὴν Χριστοῦ παρουσίαν .
ὥσπερ γὰρ τοὺς πρὸ σοῦ οὐκ ἀπῄτησε καρποὺς τοὺς κατὰ σέ , ἀλλ ἑκάστην γενεὰν ἰδίους καρποὺς ἀπαιτεῖ , οὕτω καὶ τότε .
τότε καιρὸς ἦν ἕτερος καὶ νόμον εἶχεν ἴδιον ·
νῦν καιρὸς ἕτερος καὶ διάταγμα ἴδιον ἔχει , οὐ τοῦ θεοῦ μεταβληθέντος , ἀλλὰ πρόσταγμα ἁρμοζομένου .
καὶ ἦν Νῶε δίκαιος , τέλειος .
ἐν τῇ γενεᾷ αὐτοῦ , πρὸς σύγκρισιν τῶν μετ αὐτοῦ 0 .
ἕκαστος γὰρ τῆς ἑαυτοῦ γενεᾶς ἀπαιτεῖται τὴν ὑπηρεσίαν , Δαυὶδ μὲν τῇ ἰδίᾳ ὑπηρετήσας γενεᾷ , τῇ τοῦ θεοῦ βουλῇ ἐκοιμήθη .
ἕκαστος κατὰ τὴν ἑαυτοῦ γενεάν 0 .
γενεαὶ τοίνυν πέντε 0 .
ταῦτα λέγομεν , οὐχ ἁπλῶς ἀποφαινόμενοι , ἀλλὰ τοῖς ἴχνεσιν τοῖς δεσποτικοῖς ἀκολουθοῦντες .
ἔδειξε τὴν δύναμιν ὁ σωτήρ ·
ἐπανιών , φησίν , ἐπὶ τὴν πόλιν , εἶδε συκῆν , καὶ οὐκ εἶχεν εἰ μὴ φύλλα μόνον , καὶ ἐζήτει καρπόν .
προσῆλθε δὲ πεινῶν .
πολλὴν βλέπω τὴν ἀπορίαν ἐν ταῖς λέξεσιν , ἐὰν μὴ ἡ δύναμις δυσωπήσῃ ἡμῶν τὴν διάνοιαν μηδὲν κατὰ θεοῦ ἀδιαφόρως φθέγγεσθαι ἢ νοεῖν , ἀλλὰ τῷ σκοπῷ τῆς ἀληθείας ἐξακολουθεῖν .
ἐπανιών , φησίν , ἔννυχα λίαν ἐπείνασε , καὶ προσῆλθεν ἐπὶ τὴν συκῆν , ζητῶν καρπόν , καὶ οὐχ εὗρεν ·
οὐ γὰρ ἦν καιρὸς σύκων .
Οὕτω γέγραπται .
τίς γὰρ οὕτως , οὐ λέγω θεόν , οὐ δὲ τὴν τοῦ θεοῦ ἀξίαν ἐν μέσῳ φέρω νῦν , ἀλλὰ τίς οὕτω τῶν καθ ἡμᾶς ἄνθρωπος ἄφρων , ἀσύνετος , ὥστε παρὰ τὸν καιρὸν ἀπελθεῖν ἐπὶ τὴν συκῆν 0 1 ;
Εἰ κατὰ ἄνθρωπον , ἀλλότριον συνετοῦ παρὰ τὸν καιρὸν ζητῆσαι καρπόν 0 1 ·
εἰ κατὰ θεόν , διὰ τί ἰδίας δημιουργίας τοὺς ὅρους ἠγνόησεν 0 ;
ὡς ἂν θέλῃς ἐξετάσαι τὸ ῥῆμα , ἤτοι κατὰ τὴν ἀνθρωπότητα ἢ τὴν θεότητα , οὐχ ἥρμοσται τῷ σωτῆρι .
Οὔτε ἄνθρωπος συνετὸς παρὰ τὸν καιρὸν ἀπαιτεῖ καρποὺς παρὰ τῶν φυτῶν , ἄλλως τε οὐ δ ἂν ἀπαιτήσαιεν ἀπ ἀρχῆς .
Οὔτε δὲ αὐτὸς ὁ θεὸς ὁ τάξιν καὶ καιρὸν καὶ νόμους τεθεικὼς ἑκάστῳ καὶ φυτῷ καὶ καρπῷ , ἀπῄτησεν ἂv παρὰ τοὺς ἰδίους ὅρους .
Εἰ γὰρ σὺ ἐνομοθέτησας τῇ συκῇ τὸν πρέποντα καιρὸν μὴ ἐνεγκούσῃ 0 ·
εἰ δὲ καὶ ἦν ὁ καιρός , μὴ ἤνεγκε δὲ καρπόν , τοῦτο τῆς γνώμης ἦν τοῦ θεοῦ τοῦ μὴ ἐνισχύσαντος τὸ φυτόν .
ὥστε , ἀδελφοί , οἰκονομία μᾶλλόν ἐστιν ἢ χρεία .
Οὐκ ἔστι χρεία Χριστοῦ , ἀλλ οἰκονομία ·
ἐβουλήθη προοικονομῆσαι τοῦ πάθους ἀσφάλειαν τοῖς μαθηταῖς .
ἐπειδὴ ἔμελλε μετὰ ταύτην τὴν πραγματείαν εὐθέως εἰσιὼν εἰς Ἱεροσόλυμα ὑπομένειν τὸ πάθος ·
τῷ γὰρ ἀκριβῶς ἀναγινώσκοντι εὑρεθήσεται ταύτῃ τῇ ἱστορίᾳ ἀκολουθοῦσα ἡ τοῦ σταυροῦ δύναμις ·
ἐπειδὴ ἔμελλεν εἰσιέναι εἰς Ἱεροσόλυμα καὶ πάσχειν , οἱ δὲ μαθηταὶ ἐσκανδαλίζοντο τῷ πάθει , ἵνα μή τις αὐτὸν ὑπονοήσῃ δι ἀσθένειαν πάσχειν , δίδωσιν ἐναργεῖς μαρτυρίας , ὅτι ἠδύνατο τοὺς ἀντιλέγοντας ξηρᾶναι , ὡς τὴν συκῆν 0 ·
ἵνα τὴν μὲν δύναμιν ἐν τῇ συκῇ τῇ ἀψύχῳ ἐνδείξηται , τὴν δὲ μακροθυμίαν ἐν τοῖς λογικοῖς ἀνθρώποις 0 1 ·
ἵνα πρόσφατον ἔχοντες τὴν μνήμην τοῦ θαύματος , ἐννοήσωσιν ὅτι θέλων ὑπέμεινεν ὁ λόγῳ ξηραίνων .
ὅτι δέ , ἀδελφοί , ἀληθὴς ὁ λόγος , καὶ διὰ τοῦτο ταῦτα πάντα οἰκονομεῖ , ἵνα τὴν δύναμιν δείξῃ , ἐκ τῶν ἑπομένων ἔστι νοῆσαι 0 ·
πολλοῖς γὰρ πάρεστι νοῆσαι καὶ θεωρῆσαι ·
ἡ συκῆ φησιν ἡ συναγωγὴ τῶν Ἰουδαίων .
καὶ ἠπείλησε τῇ συναγωγῇ ·
μηκέτι ἐκ σοῦ καρπὸς γένηται εἰς τὸν αἰῶνα .
Οὕτω τινὲς ἠθέλησαν θεωρῆσαι ·
εὑρίσκεται δὲ μὴ συνᾴδοντα τὰ πράγματα τῇ προρρήσει ·
μετὰ γὰρ τὸν σταυρόν , μετὰ τὴν ἀπόφασιν ταύτην , μυριάδες ἐπίστευσαν ἀπὸ Ἰουδαίων ·
καὶ οὐχ ἥρμοσται τῷ οὐκ ἔτι ἐκ σοῦ καρπὸς , τὸ τοσούτους πιστεῦσαι .
ἐπανάλαβε τὸ ῥῆμα .
Εἰ κατὰ Ἰουδαίων ἀπεφήνατο καὶ κατὰ τῆς συναγωγῆς , ὥστε μηκέτι καρπὸν ἐνεγκεῖν , καρποὶ δὲ τῆς συναγωγῆς αἱ ἐκκλησίαι , ἐχρῆν μετὰ ταύτην τὴν ἀπόφασιν μηδένα πιστεῦσαι Ἰουδαίων 0 ·
ὅτι δὲ πολλοὶ ἐπίστευσαν , ἄκουε τῆς γραφῆς .
μία Πέτρου δημηγορία τρισχιλίους ἐσαγήνευσεν , ἄλλη αὐτοῦ διδασκαλία τετρακισχιλίους , καὶ ἦσαν ψυχαὶ ὡς ἑπτάκις χίλιαι 0 .
ἀλλαχοῦ δέ , ὡς προέκοψεν ὁ λόγος , πολὺς ὄχλος τῶν Ἰουδαίων ὑπήκουσε τῇ πίστει .
Εἰ καὶ Ἰουδαῖοι ὑπήκουσαν πολλοὶ καὶ χιλιάδες πολλαί , ἐπὶ τέλει δὲ εἰς τοσοῦτον παρῆλθεν ὁ λόγος παρὰ Ἰουδαίους , ὡς εἰπεῖν τοὺς ἀποστόλους τῷ Παύλῳ ·
θεωρεῖς , ἀδελφέ , πόσαι μυριάδες εἰσὶ τῶν πιστευσάντων Ἰουδαίων .
εἰ οὖν μυριάδες εἰσὶ τῶν πιστευσάντων Ἰουδαίων , εἰ οὖν μυριάδες ἐπίστευσαν , πῶς συνᾴδει τῇ ἀποφάσει ἡ ἀπόφασις μηκέτι ἐκ σοῦ καρπὸς γένηται ;
μετὰ γὰρ τὴν ἀπόφασιν μυριάδες ἤνθησαν καρπῶν .
ἀλλὰ τὸ πρᾶγμα ταύτην ἔχει τὴν ἀκολουθίαν .
φεῦγε τὰς βεβιασμένας ἀλληγορίας ·
ἔστιν ὅτε αὐτὴ ἡ γραφὴ δίδωσιν ὀφθαλμοὺς εἰς θεωρίαν ·
ἔστιν ὅτε αὐτὴ τροπολογεῖν διδάσκει .
ὅταν μέντοι γυμνὴ ἢ θεωρία ἢ ἱστορία προκέηται , μὴ βιάζου τὰ ἀνέφικτα , ἀλλὰ λάμβανε τὴν ἀκρόασιν ἀκόλουθον .
σταυρὸς ἦν ·
τὸ πάθος ἔμελλεν ἐκφαίνειν .
ἵνα μὴ ἀσθενείᾳ ἐπιγράψωσιν τὴν οἰκονομίαν , ἐνδείκνυται τὴν δύναμιν εἰς τὴν ἄψυχον , καὶ φυλάττει τὴν μακροθυμίαν τοῖς μέλλουσιν ἔχειν ἐλπίδα σωτηρίας .
ἤιδει γὰρ ὁ σωτὴρ ὅτι ὁ σταυρὸς σωτηρία τῶν ἀνθρώπων καὶ τὸ ὑψωθῆναι αὐτὸν ἐπὶ ξύλου , τοῦτο τὴν οἰκουμένην ὅλην ἐσαγήνευσε 0 .
ἐγὼ ἐὰν ὑψωθῶ  τουτ έστιν , ἐὰν σταυρωθῶ  πάντας ἑλκύσω πρὸς ἐμαυτόν .
πρόσεχε , παρακαλῶ , τὸ ὑψωθῶ τί ἐστιν ;
ἐὰν μὴ αὐτὸς ἑρμηνεύσῃ τὸ ῥῆμα , οὐ δύναμαι στῆσαι τὸ νόημα .
καὶ καθὼς Μωϋσῆς ὕψωσε τὸν ὄφιν ἐν τῇ ἐρήμῳ , οὕτως ὑψωθῆναι δεῖ τὸν υἱὸν τοῦ ἀνθρώπου , ἵνα πᾶς ὁ πιστεύων εἰς αὐτὸν μὴ ἀπόληται , ἀλλ ἔχῃ ζωὴν αἰώνιον .
καὶ καθὼς Μωϋσῆς ὕψωσε τὸν ὄφιν ἐν τῇ ἐρήμῳ , οὕτως ὑψωθῆναι δεῖ τὸν υἱὸν τοῦ ἀνθρώπου .
ἐν τῇ ἐρήμῳ ποτὲ ὁ λαὸς τῶν Ἰουδαίων ἐγόγγυζεν ἐπὶ τῇ τροφῇ τοῦ μάννα καὶ τὴν τροφὴν ταύτην τὴν ἐξ οὐρανοῦ δεδομένην πατήσας , ἐπεθύμησε τραπέζης Αἰγυπτιακῆς , καὶ ἔλεγεν ·
ἐμνήσθην τῶν λεβήτων τῶν κρεῶν , ὧν ἠσθίομεν ἐν Αἰγύπτῳ .
καὶ προετιμήθησαν λέβητες Αἰγυπτιακοὶ τοῦ μάννα τοῦ οὐρανίου .
τί οὖν ὁ θεός 0 ;
ἐπειδὴ ὁ ἄρτος ὁ ἐξ οὐρανοῦ κατεφρονήθη , ἀποστέλλει ἐπὶ τὸν λαὸν ὄφεις θανατοῦντας .
ἐξῆλθον ὄφεις δάκνοντες καὶ θάνατον ταῖς δήξεσιν ἐπάγοντες .
καὶ εἰκότως οὐκ ἄλλο θηρίον ἀπεστάλη , οὐ λέων , οὐκ ἄρκτος , ἀλλ ὄφεις .
ἐπειδὴ γὰρ ἐξ ἀρχῆς τῷ ὄφει εἶπεν ὁ θεός γῆν φάγῃ πάσας τὰς ἡμέρας , ἀπέστειλε θηρίον τοιοῦτον .
κατὰ τῶν ἐσθιόντων καὶ γογγυζόντων τὸν ἐσθίοντα καὶ μὴ γογγύζοντα ἀπέστειλεν ὄφιν δάκνοντα .
θάνατος τοῖς δήγμασιν ἠκολούθει .
προσπίπτουσι τῷ Μωϋσῇ ·
προσπίπτει θεῷ Μωϋσῆς .
ὑποβάλλει θεὸς φάρμακον τοῖς τραύμασι , καίτοι ἠδύνατο ἀπελάσαι τοὺς ὄφεις παρακαλούμενος , ἀλλὰ καὶ τὴν πληγὴν καταλιμπάνει καὶ τὸ φάρμακον δίδωσι .
ποίησόν μοι ὄφιν χαλκοῦν καὶ πῆξον αὐτὸν ἐπὶ ξύλου ἐπὶ τῆς θύρας τῆς σκηνῆς τοῦ μαρτυρίου καὶ κήρυξον τοὺς υἱοὺς Ἰσραὴλ καὶ εἰπέ ·
ἐάν τις δηχθῇ ὑπὸ ὄφεως , ἔλθῃ καὶ πρόσχῃ τῷ ὄφει τούτῳ τῷ πεπηγμένῳ ἐν τῷ ξύλῳ καὶ πιστεύσας ζήσεται .
ἆρα οὐκ ἦν δυνατὸν φυγαδεῦσαι τοὺς ὄφεις ;
Οὐκ ἦν δυνατὸν ἀπολέσθαι ;
Οὐκ ἦν δυνατὸν λόγῳ θεραπεῦσαι ;
ἀλλ ὥσπερ ἐδύνατο λόγος θεοῦ ἐκ πέτρας ἐκβαλεῖν ὕδωρ , ἕως δὲ εἶδεν ἡ πέτρα τὸ σύμβολον τοῦ σταυροῦ , οὐχ ὑπήκουσεν .
Οὕτω καὶ ἐνταῦθα 0 .
ἠδύνατο τοὺς ὄφεις φυγαδεῦσαι , ἀλλ ἕως εἶδον οἱ ὄφεις τὴν εἰκόνα τοῦ σταυροῦ τὴν νεκροῦσαν τῶν δαιμόνων τὰ δήγματα , οὐκ ἠμβλύνθησαν .
διὰ τί δὲ τοῦ σωτῆρος εἰκόνα τὸν ὄφιν ἐποίησε ;
τί ὅμοιον εἰκὼν καὶ ὄφις 0 ;
ἵνα μνημονεύσῃς , ἐπειδὰν πρὸς Ἰουδαίους ἔχῃς ἢ πρός τινας ἐχθροὺς ἀπὸ τῆς γραφῆς ὁρμωμένους καὶ κατὰ τῆς γραφῆς στρατευομένους , πῶς ἀπὸ τοῦ ἐσταυρωμένου σωτηρίαν ἐκδέχῃ καὶ εὐλογίαν .
ἐὰν εἴπῃ Ἰουδαῖος ἢ ἕτερος ἑχθρὸς τῆς ἐκκλησίας , ἁρπάζων ἀπὸ τῆς γραφῆς ῥήματα καὶ κατὰ τῆς γραφῆς ὁπλίζων 0 ·
πῶς παρὰ τοῦ κυρίου τοῦ ἐσταυρωμένου εὐλογίαν θέλετε , γράφοντος Μωϋσέως φανερῶς ὅτι ἐπικατάρατος πᾶς ὁ κρεμάμενος ἐπὶ ξύλου 0 ;
, εἰπὲ αὐτῷ ·
Εἰ ἀνέγνως τὴν γραφήν , ἐπίγνωθι .
Οὐ γὰρ ἡ ἀνάγνωσις ζητεῖται , ἀλλὰ ἡ γνῶσις , Ἆρά γε γινώσκεις ἃ ἀναγινώσκεις ;
καὶ πῶς ὁ εὐγνωμων 0 ;
πῶς ἄν , κύριε , ἐὰν μή τις με ὁδηγήσῃ 0 ;
ἐὰν εἴπῃ ·
πῶς παρὰ τοῦ ἐσταυρωμένου εὐλογίαν ἐκδέχῃ ;
ἐπικατάρατος πᾶς ὁ κρεμάμενος ἐπὶ ξύλου , εἰπὲ αὐτῷ ·
πῶς οἱ υἱοὶ Ἰσραὴλ ἐν τῇ ἐρήμῳ παρὰ τοῦ ὄφεως εὐλογίαν ἐδέξαντο , Ἐπικατάρατος σὺ ἀπὸ πάντων τῶν θηρίων τῆς γῆς ;
καὶ ὁ ὄφις ἐπικατάρατος καὶ ἐπικατάρατος πᾶς ὁ κρεμάμενος ἐπὶ ξύλου 0 .
μὴ πρόσχῃς τὴν τῶν ῥημάτων οἰκονομίαν , ἀλλὰ μάθε τὴν διαφοράν .
ἐπειδὴ ὁ σωτὴρ ἔμελλε τὴν ἀποκειμένην τῷ κόσμῳ κατάραν εἰς ἑαυτὸν ἀναλαμβάνειν , κατὰ δὲ ἦν ἡ πρώτη ·
γῆ εἶ καὶ εἰς γῆν ἀπελεύσῃ , ἀνέλαβε ταύτην τὴν ἀπόφασιν εἰς αὑτόν  Ἡμᾶς ἐξηγόρασεν ἐκ τῆς κατάρας τοῦ νόμου , γενόμενος ὑπὲρ ἡμῶν κατάρα .
προλαβὼν εἰκόνα τίθησιν ἐν τῷ ὄφει , καὶ εἰκότως ἐν τῷ ὄφει 0 .
ὥσπερ γὰρ ὁ χαλκοῦς ἐκεῖνος ὄφις ὄψιν μὲν καὶ τύπον καὶ εἰκόνα ὄφεως εἶχεν , ἰὸν δὲ καὶ πονηρίαν ὄφεως οὐκ εἶχεν , οὕτω καὶ ὁ σωτὴρ φαίνεται ἐν σαρκὶ τῷ προσχήματι τῆς ἁμαρτίας .
ἡ γὰρ σὰρξ αὕτη ἁμαρτωλὸς ἐγένετο πρὸ τούτου .
ἀναλαμβάνει οὖν τὴν ἁμαρτωλὸν σάρκα καὶ οὐκ αὐτὸς ἁμαρτήσας , ἀλλὰ τοῦ κόσμου τὴν ἁμαρτίαν λαβών ·
ἴδε γὰρ ὁ ἀμνὸς τοῦ θεοῦ , ὁ αἴρων τὴν ἁμαρτίαν τοῦ κόσμου .
Οὕτω καὶ ὁ σωτὴρ ἀνέλαβε σάρκα , εἰκόνα μὲν σαρκὸς καὶ ἀληθινὴν ἔχουσαν , ἁμαρτίαν δὲ σαρκὸς οὐκ ἔχουσαν ·
ἁμαρτίαν γὰρ οὐκ ἐποίησε , φησὶν Ἡσαΐας , οὐ δὲ δόλος εὑρέθη ἐν τῷ στόματι αὐτοῦ .
ὃ γάρ ἐστιν ἰὸς ἐν τῷ ὄφει , τοῦτο δόλος ἐν ἀνθρώπῳ 0 ·
εἰς ὅν φησιν ἡ γραφὴ περὶ τῶν πονηρῶν 0 ·
ἰὸς ἀσπίδων ὑπὸ τὰ χείλη αὐτῶν 0 ·
ὧν τὸ στόμα ἀρᾶς καὶ πικρίας γέμει , καὶ ·
ἐν ταῖς γλώσσαις αὐτῶν ἐδολιοῦσαν .
ὥσπερ οὖν , ἵνα πάλιν ἐπαναλάβω , ὁ ὄφις ἐκεῖνος εἶχε μὲν εἰκόνα καὶ μορφὴν ὄφεως , ἰὸν δὲ καὶ πονηρίαν ὄφεως οὐκ εἶχεν , οὕτω καὶ τὸ σῶμα τοῦ σωτῆρος εἶχε μὲν μορφὴν ἀνθρώπων , πονηρίαν δὲ ἀνθρώπων οὐκ εἶχεν .
ἑτέρα δὲ πάλιν εἰκών 0 ·
ὥσπερ ἐκεῖ ἄλλοι μὲν οἱ δάκνοντες ὄφεις , ἄλλος δὲ ὁ ὑπὲρ αὐτῶν πάσχων 0 1 .
δέον γὰρ ἕνα τῶν δακνόντων λαβεῖν καὶ αὐτὸν σταυρῶσαι 0 .
Οἱ μὲν δάκνοντες ἠφίεντο ·
ὁ δὲ μηδὲν ἁμαρτὼν ἐσταυροῦτο .
ὁ δὲ μή τε κοινωνήσας τῇ φθορᾷ ἢ τῇ ἀπωλείᾳ τῶν ἄλλων ὄφεων ὑπομένει τὴν ἐπὶ ξύλου πῆξιν , ἐπειδὴ εἰκὼν ἦν τοῦ σωτῆρος , ὅτι πάντων ἁμαρτησάντων ἀνθρώπων οὐδεὶς τῶν ἁμαρτησάντων ὑπὲρ ἁμαρτωλοῦ σταυροῦται , ἀλλὰ ἀναμάρτητος 0 .
ἔγνως τὴν θεωρίαν .
μνήσθητι Καὶ καθὼς Μωϋσῆς ὕψωσε τὸν ὄφιν ἐν τῇ ἐρήμῳ , οὕτως ὑψωθῆναι δεῖ τὸν υἱὸν τοῦ ἀνθρώπου , ἵνα πᾶς ὁ πιστεύων εἰς αὐτὸν μὴ ἀπόληται , ἀλλ ἔχῃ ζωὴν αἰώνιον .
Οὕτως ὑψωθῆναι δεῖ τὸν υἱὸν τοῦ ἀνθρώπου .
καλὸν τὸ ῥῆμα 0 .
ἐπειδὴ ἐνομίσθη ταπείνωσις εἶναι τὸ πάθος , ὁ σωτὴρ ὕψωσιν καλεῖ .
πᾶσα γὰρ ἡ οἰκουμένη σταυρῷ ὑψώθη ·
πᾶσα ἡ οἰκουμένη χαμαὶ κειμένη διὰ τῆς οἰκονομίας τοῦ σταυροῦ ἀνωρθώθη .
διὰ τοῦτο ὁ κύριος ἐβασίλευσεν , εὐπρέπειαν ἐνεδύσατο .
καὶ γὰρ κατώρθωσε τὴν οἰκουμένην .
Οὐκ εἶπεν ἔκτισε .
τὸ πρῶτον ἔκτισε , τὸ δεύτερον κατώρθωσεν .
Οὕτω δεῖ ὑψωθῆναι τὸν υἱὸν τοῦ ἀνθρώπου , ἵνα πᾶς ὁ πιστεύων εἰς αὐτὸν μὴ ἀπόληται .
ἀναγκαῖον εἶναί μοι δοκεῖ τῆς ὑψώσεως ταύτης μάρτυρα καλέσαι προφήτην τὸν φανερῶς κηρύττοντα , ὅτι ὁ θεὸς ὑψοῦται .
ἄκουε τοίνυν τοῦ μακαρίου Ἡσαΐου τὴν ὕψωσιν ταύτην κηρύττοντος .
εἰ γὰρ καὶ τὰ μάλιστα τρανῶς τὸ πάθος Ὡς πρόβατον ἐπὶ σφαγὴν ἤχθη καὶ ὡς ἀμνὸς ἐναντίον τοῦ κείροντος αὐτὸν ἄφωνος 0 1 ·
οὗτος τὰς ἁμαρτίας ἡμῶν αἴρει καὶ περὶ ἡμῶν ὀδυνᾶται ·
ὑπὲρ τῶν ἁμαρτιῶν τοῦ λαοῦ μου ἦλθον εἰς θάνατον .
ἀλλ ὅμως ἀλλαχοῦ καὶ αὐτὸ τὸ πάθος ὕψωσιν καλεῖ .
ὑμνεῖτε τὸν κύριον , αἰνεῖτε τὸ ὄνομα αὐτοῦ , ἀπαγγείλατε ἐν τοῖς ἔθνεσι τὴν δόξαν αὐτοῦ , ὅτι ὑψηλὰ ἐποίησεν .
ἀγαλλιᾶσθε καὶ εὐφραίνεσθε οἱ ἐνοικοῦντες ἐν Σιών , ὅτι ὑψώθη ὁ ἅγιος Ἰσραήλ , ἐν μέσῳ σου ὑψώθη .
ἀλλ  ἀνακύπτει πρὸς ταύτην αἱρετικὴ φωνὴ καὶ λέγει ·
Εἰ καὶ ὑψώθη , ἀλλὰ παρὰ τοῦ πατρὸς ὑψώθη 0 .
διὸ καὶ ὁ θεὸς αὐτὸν ὑπερύψωσε καὶ ἐχαρίσατο αὐτῷ ὄνομα τὸ ὑπὲρ πᾶν ὄνομα , ἵνα ἐν τῷ ὀνόματι Ἰησοῦ πᾶν γόνυ κάμψῃ ἐπουρανίων , καὶ τὰ ἑξῆς .
ἀεὶ ἐχθροὶ τῆς ἀληθείας ἐπιφύονται τῷ κηρύγματι τῆς ἀληθείας .
ἀναγκαῖον δὲ παρὰ τῶν τοιούτων , μᾶλλον δὲ τοῖς τοιούτοις μὴ διδόναι συντόμως τὰς ἀποκρίσεις , ἀλλὰ πρῶτον ἀπαιτεῖν αὐτοὺς λόγον τῶν οἰκείων προλήψεων καὶ τότε ἐπάγειν λύσιν τῶν ζητουμένων 0 1 .
ἐπειδὴ λέγεις ὅτι ὁ πατὴρ αὐτὸν ὑπερύψωσε καὶ ἐχαρίσατο αὐτῷ ὄνομα τὸ ὑπὲρ πᾶν ὄνομα , ἵνα ἐν τῷ ὀνόματι Ἰησοῦ , καὶ τὰ λοιπά , πρῶτόν μοι στῆσον ποῖόν ἐστι τοῦτο τὸ ὄνομα τὸ ὑπὲρ πᾶν ὄνομα 0 .
Οὐ γάρ ἐστιν ἁπλῶς εἰπόντα ἀποφήνασθαι , ἀλλὰ τὸ τῇ ἀληθείᾳ συνίστασθαι 0 .
ὅταν ἐρωτήσῃ ὁ πονηρός , ἀντερωτήσει δικαίᾳ λύε τὴν ἄτοπον ἐρώτησιν .
ἔδειξε γὰρ ὁ σωτὴρ σήμερον , πῶς δεῖ τοὺς σκολιοὺς ἀποκρίνεσθαι .
ἠρώτησαν Φαρισαῖοι τὸν σωτῆρα λέγοντες ·
τίς σοι ἔδωκε τὴν ἐξουσίαν ταύτην ;
ὁ σωτὴρ βουλόμενος δεῖξαι ὅτι οὐ δεῖ τὴν κακίαν πληροφορεῖν , ἀλλὰ ταῖς ἀτόποις ἐρωτήσεσι μὴ ἀποκρίνεσθαι , λέγει τοῖς Φαρισαίοις ·
ἐρωτήσω ὑμᾶς λόγον ἕνα , ὃν ἐὰν εἴπητέ μοι κ ἀγὼ ἀποκρίνομαι ·
ἀπέκλεισε τοὺς πονηροὺς ὁ δρασσόμενος τοὺς σοφοὺς ἐν τῇ πανουργίᾳ αὐτῶν .
καὶ ἐρωτηθεὶς οὐκ ἀποκρίνεται αὐτοῖς , ἀλλ ἀντερωτᾷ ·
ἐρωτήσω ὑμᾶς κ ἀγὼ λόγον ἕνα .
μετὰ ὁσίου ὁσιωθήσῃ καὶ μετὰ ἀνδρὸς ἀθώου ἀθῶος ἔσῃ καὶ μετὰ ἐκλεκτοῦ ἐκλεκτὸς ἔσῃ καὶ μετὰ στρεβλοῦ διαστρέψεις .
τοῦτο τὸ ῥῆμα ἐνόμισαν πολλοὶ παρὰ τοῦ θεοῦ λέγεσθαι πρὸς ἀνθρώπους .
μετὰ δικαίου δικαιωθήσῃ , μετὰ ἀνδρὸς ἀθώου ἀθῶος ἔσῃ καὶ μετὰ ἐκλεκτοῦ ἐκλεκτὸς ἔσῃ καὶ μετὰ στρεβλοῦ διαστρέψεις .
ὅτι σὺ λαὸν ταπεινὸν σώσεις καὶ ὀφθαλμοὺς ὑπερηφάνων ταπεινώσεις 0 .
ἀεὶ τὴν κακίαν τῶν Ἰουδαίων ἐβασάνιζεν ὁ σωτὴρ τῇ σιωπῇ .
κακία γὰρ οὐ πληροφορουμένη πλέον βασανίζεται .
ἠρωτήθη πολλάκις καὶ οὐκ ἀπεκρίνατο .
ἐξῄτησαν αὐτὸν οἱ Ἰουδαῖοι καὶ οὐκ ἔδωκεν αὐτοῖς φάσιν .
τοσοῦτον αὐτῶν τὰς ψυχὰς ἐβασάνιζεν , ὡς εἰπεῖν αὐτῷ ποτε τοὺς Ἰουδαίους ·
καὶ ὅμως οὐκ ἀπεκρίνατο , ἀλλὰ πολλάκις εἶπον ὑμῖν καὶ οὐκ ἀκούετε .
τί πάλιν θέλετε ἀκούειν ; .
ὅρα πῶς τὴν βάσανον αὐτῶν τῆς ψυχῆς ἐκήρυξαν ·
Οὐ σὺ εἶπες ·
Αἰτεῖτε καὶ λήψεσθε ·
κρούετε καὶ ἀνοιγήσεται ὑμῖν ·
ζητεῖτε καὶ εὑρήσετε ;
ἀνέγνωτε τὴν γραφήν , ἀλλ οὐκ ἔγνωτε τὴν λέγουσαν ζητήσουσί με κακοὶ καὶ οὐχ εὑρήσουσιν .
ἵνα μάθῃς ὅτι αὐτός ἐστι χαρακτὴρ καὶ τοῦ λαλήσαντος διὰ τῶν εὐαγγελίων καὶ τοῦ λαλήσαντος διὰ τῶν προφητῶν καὶ ὅτι αὐτός ἐστιν ὁ δι ἐκείνων λαλήσας καὶ διὰ τούτων , ὥσπερ ἐνταῦθα ἐρωτώμενος ὑπὸ Ἰουδαίων οὐκ ἀπεκρίνατο , ἀλλὰ ταῖς ἀντερωτήσεσιν αὐτοὺς ἐδέσμει , οὕτω καὶ ἐν τῇ παλαιᾷ λέγει ὁ θεὸς τῷ Ἰεζεκιήλ ·
Υἱὲ ἀνθρώπου , ἰδοὺ υἱοὶ τοῦ λαοῦ ἔρχονται πρός με ἐρωτῆσαι λόγον ·
ζῶ ἐγὼ εἰ ἀποκριθήσομαι αὐτοῖς .
ὁρᾷς τὸν αὐτὸν χαρακτῆρα ;
βλέπε ὅσαι βάσανοι , ὅσαι ἐρωτήσεις , πόσαι ἐξαιτήσεις , καὶ οὐκ ἀπεκρίνατο 0 .
ὅπου δὲ εὑρίσκει ψυχὴν ἁπλῆν καὶ πίστιν , φωτὸς γέμουσαν καὶ ἁπλότητος , οὐ μονον ἐρωτηθεὶς πληροφορεῖ , ἀλλὰ καὶ μὴ ἐρωτηθεὶς διδάσκει .
ἀπῆλθέ ποτε περὶ τὴν Σαμάρειαν ὁ Ἰησοῦς .
Εὑρίσκει γυναῖκα Σαμαρείτιδα ἀντλοῦσαν ὕδωρ καὶ λέγει αὐτῇ ·
δός μοι πιεῖν .
ὁ χορηγὸς τῆς ζωῆς λέγει αὐτῇ ·
ἐκάθητο περὶ τὸ φρέαρ , ἡ πηγὴ ἐπάνω πηγῆς .
Εἶτα , ἵνα συντέμω  Τὸ γὰρ προκείμενον οὐ τὴν παροῦσαν ἱστορίαν ἀναπτύξαι , ἀλλ ἐπὶ τὸ προκείμενον ἐλθεῖν 0 .
, ἠρώτησεν ἐλθεῖν .
ἠρώτησεν αὐτὸν ζήτημα μετὰ Ἰουδαίων πολιτευόμενον καὶ Σαμαρειτῶν , ἐπειδὴ Σαμαρεῖται περὶ τὴν νῦν λεγομένην Νεά πολιν ἔχουσι τὴν προσκύνησιν , Ἰουδαῖοι δὲ εἰς Ἱεροσόλυμα 0 .
λέγει αὐτῷ ἡ Σαμαρεῖτις ·
κύριε , οἱ πατέρες ἡμῶν ἐν τῷ ὄρει τούτῳ προσεκύνησαν ·
πῶς λέγουσιν Ἰουδαῖοι ὅτι εἰς Ἱεροσόλυμα δεῖ προσκυνεῖν ;
βλέπε ψυχὴν φιλομαθῆ , γυναῖκα οἰκτράν , ὑψηλὴν δὲ τῇ δυνάμει .
ἐξῆλθεν ἀντλῆσαι ὕδωρ καὶ ἀντλεῖ πηγῆς νάματα .
σαμαρεῖται προσκυνοῦσιν ἐνταῦθα ·
οἱ Ἰουδαῖοι ἐν Ἱεροσολύμοις 0 .
λῦσον τὸ ζήτημα .
ὁ σωτὴρ λέγει ὅτι ἀμὴν λέγω σοι , γύναι , ὅτι ἥξει ὥρα ἐν ᾗ οὔ τε ἐν τῷ ὄρει τούτῳ , οὔ τε ἐν Ἱεροσολύμοις προσκυνήσουσι τῷ πατρί .
ὁ γὰρ θεὸς πνεῦμά ἐστι , τουτέστι πανταχοῦ , καὶ τοὺς προσκυνοῦντας αὐτὸν ἐν πνεύματι καὶ ἀληθείᾳ προσκυνεῖν δεῖ , οὐ τόπῳ περιγράφοντας τὴν προσκύνησιν , ἀλλὰ πανταχοῦ ὑμνοῦντας .
ὡς οὐκ ἠδυνήθη νοῆσαι σαφῶς , ὃ ἔλεγε ὁ σωτήρ  ὑπερέβαινε γὰρ τῆς γυναικὸς τὴν διάνοιαν  , λέγει αὐτῷ ἡ γυνή ·
Οἶδα μὲν ὅτι ἔρχεται ὁ μεσσίας ὁ λεγόμενος Χριστός .
ὅταν ἔλθῃ ἐκεῖνος , ἡμᾶς διδάξει πάντα .
βλέπε ψυχὴν πρὸ τῆς ὄψεως τὸν πόθον ἔχουσαν .
ἰουδαῖοι ἰδόντες οὐκ ἐπίστευσαν .
Αὕτη μηδέπω θεασαμένη ἐκδέχεται .
ὡς εἶδεν ὁ Χριστὸς ἁπλῆν τὴν διάνοιαν , λέγει ·
πόσα ἠρώτησαν οἱ Ἰουδαῖοι καὶ ἐβασανίσθησαν ;
, καὶ οὐκ ἀπεκρίθη .
Αὕτη ἐν τῇ φωνῇ εἶπεν ὅτι ἔρχεται καὶ ἑαυτὸν ἔδειξεν ὁ κηρυχθείς .
τοῦτό ἐστι τὸ εἰρημένον ·
σκολιοὶ λογισμοὶ χωρίζουσιν ἀπὸ θεοῦ ·